Kamerundagi YTHda 50 dan ziyod odam yonib ketdi (video)

Kamerunda yuk mashinasi bilan yuz bergan baxtsiz hodisa natijasida 50 dan ortiq odam yonib ketdi. Bu haqda Journal du Cameroun mahalliy nashriga tayanib Korrespondent.net xabar berdi.
Jang shahri yaqinida yuk mashinasi Menoua Voyages shaharlararo avtobus bilan to`qnashgandan so`ng, ikkala transport vositasi ham yonib ketdi. Hodisa natijasida 53 kishi halok bo`ldi va yana 29 kishi yaralandi. Bu haqda OAVga G`arbiy mintaqa gubernatori Ava Fonka Avgustin xabar bergan.
Ushbu voqea mahalliy vaqt bilan taxminan soat 03:00 da sodir bo`lgan. Yuk mashinasi yoqilg`i olib ketayotgan edi. U Menoua Voyages shaharlararo avtobus bilan to`qnashgandan so`ng, ikkala transport vositasi ham yonib ketgan.
Eslatib o`tamiz, dekabr oyi oxirida Kamerun g`arbida yana bir yirik avariya yuz bergan edi. Unda avtobus yuk mashinasi bilan to`qnashib, jarlikka qulab tushgandi. Hodisada 60 kishi halok bo`lgan edi.
Braziliyadagi avtobus halokatida esa 19 kishi bu hayotdan ko`z yumgan edi.